Утвърдил:………/П/…………
ГЕОРГИ МИЛАНОВ
Кмет на община Иваново



П Р О Т О К О Л
	Днес 28.10.2026 г. комисия в състав:
Председател: Калина Драфилова – гл. експерт в отдел ОСЗЗГЕ, Дирекция СА;
     Членове: 1. инж. Иван Кръстев – лицензиран лесовъд, лице по чл. 181, ал. 2 от ЗГ;
	           2. Кремена Георгиева – юрисконсулт в отдел ПНО, Дирекция АПОФУС;
                       3. Здравка Гунчева – Неделчева -  гл. експерт в отдел ОСЗЗГЕ, Дирекция СА;
                       4. Божана Тодорова – мл. Експерт в Дирекция АПОФУС,	 
назначена със заповед № РД 09-554/26.10.2026 г. на кмета на община Иваново се събра на публично заседание в 10:30 часа в Заседателната зала, ет. 3 на административната сграда на общината със задача: провеждане на открит конкурс за възлагане на дейностите: добив и доставка на дървесина от обект № 22-4 по реда на Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (наричана за краткост „Наредбата“), открит със заповед № РД 09-504/06.10.2026 г. на кмета на община Иваново.
	На комисията бе представен „Регистър на закупена документация и подадени оферти“ като от същия е видно, че е закупена 1 (един) брой тръжна документация и е подадена 1 (един) брой оферта от „Бодуров и синове“ ООД с вх. № 53-2368-2#1/23.10.2026 г. в 11,13 часа.
	Членовете на комисията попълниха декларации по чл. 21, ал. 6 от НДВ962011 - общо 5 (пет) броя, представляващи неразделна част от настоящия протокол.
	„Бодуров и синове“ ООД, ЕИК 201408238 се представлява от управителя - Георги Георгиев Бодуров, с постоянен адрес: с. Пиргово, община Иваново, област Русе, ул. „Трети март“ № 27, който присъства на открития конкурс.
Комисията извърши регистрация на кандидата, за което бе попълнен „Присъствен лист по отваряне на постъпилите оферти“, като същият бе подписан от всички членове на комисията и от представителя на кандидата. Присъственият лист е неразделна част от настоящия протокол. 
В присъствието на представителя на кандидата, председателят на комисията показа плика с офертата на „Бодуров и синове“ ООД. Комисията констатира, че плика е непрозрачен и с ненарушена цялост, надписан съгласно конкурсните изисквания, след което същият бе разпечатан, а съдържащите се в него документи показани. Комисията пристъпи към проверка за допустимост на подадените документи съгласно чл. 22, ал. 3 от Наредбата.
	В резултат на проверката комисията констатира следното:
	Кандидатът „Бодуров и синове“ ООД е представил оферта, съдържаща изискуемите документи за участие в конкурса, отговарящи на изискванията на възложителя, с оглед на което Комисията допуска до участие кандидата „Бодуров и синове“ ООД.
Председателят на комисията отвори плика с ценовото предложение на участника за обект № 22-4 и оповести предлаганата обща цена за обект № 22-4 в размер на 6090,00 € (шест хиляди и деветдесет евро) без ДДС. Предложената цена е равна и единствена предложена  на първоначално обявената начална цена за обект № 22-4. 
	Комисията обяви участника „Бодуров и синове“ ООД със седалище с. Пиргово, община Иваново, област Русе, ул. „Трети март“ № 27 за спечелил конкурса за обект № 22-4 с предложена цена в размер на 6090,00 € (шест хиляди и деветдесет евро) без ДДС и обяви класирането, както следва:
1. Класиран на първо място участник: „Бодуров и синове“ ООД, ЕИК 201408238.
2. Класиран участник на второ място: няма.
3. Декласирани участници: няма.
	На основание чл. 9а, ал. 8 от Наредбата, внесената от участника гаранция за участие в размер на 304,00 € (триста и четири евро) ще служи за пълно изпълнение на задължението за внасяне на гаранция за изпълнение.
Неразделна част от настоящия протокол са:
· Регистър на закупена документация и подадени оферти;
· декларации по чл. 21, ал. 6 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти – 5 броя;
· присъствен лист по отваряне на постъпилите оферти;
· плик с вх. № 53-2368-2#1/23.10.2026 г., съдържащ офертата на кандидата;
Настоящият протокол е съставен на основание чл. 22, ал. 19 от Наредбата и се предава на кмета на община Иваново, за утвърждаване, заедно с цялата документация, събрана в хода на провеждане на открития конкурс.

